CELEX: 62015CN0601
Language: da
Date: 2015-11-17 00:00:00
Title: Sag C-601/15: Anmodning om præjudiciel afgørelse indgivet af Raad van State (Nederlandene) den 17. november 2015 — J.N., den anden part: Staatssecretaris van Veiligheid en Justitie

1.2.2016   
            
            
               DA
            
            
               Den Europæiske Unions Tidende
            
            
               C 38/34
            
         Anmodning om præjudiciel afgørelse indgivet af Raad van State (Nederlandene) den 17. november 2015 — J.N., den anden part: Staatssecretaris van Veiligheid en Justitie
   (Sag C-601/15)
   (2016/C 038/47)
   Processprog: nederlandsk
   
      Den forelæggende ret
   
   Raad van State
   
      Parter i hovedsagen
   
   
      Sagsøger: J.N.
   
      Den anden part: Staatssecretaris van Veiligheid en Justitie (statssekretær for sikkerheds- og justitsspørgsmål)
   
      Præjudicielt spørgsmål
   
   Er artikel 8, stk. 3, litra e), i Europa-Parlamentets og Rådets direktiv 2013/33/EU af 26. juni 2013 om fastlæggelse af standarder for modtagelse af ansøgere om international beskyttelse (EUT L 180, s. 96) gyldig i lyset af artikel 6 i Den Europæiske Unions charter om grundlæggende rettigheder (EUT 2007, C 303, s. 1)
   
               (1)
            
            
               i den situation, hvor en tredjelandsstatsborger i henhold til dette direktivs 8, stk. 3, litra e), er undergivet frihedsberøvelse og i henhold til artikel 9 i Europa-Parlamentets og Rådets direktiv 2013/32/EU af 26. juni 2013 om fælles procedurer for tildeling og fratagelse af international beskyttelse (EUT L 180, s. 60) har ret til at forblive i en medlemsstat, indtil der er truffet afgørelse vedrørende hans asylansøgning i første instans, og
            
         
               (2)
            
            
               henset til forklaringen til chartret (EUT 2007, C 303, s. 2), hvorefter lovlige begrænsninger af rettighederne i artikel 6 ikke må være mere omfattende end dem, der er tilladt efter EMRK’s artikel 5, litra f), og henset til den europæiske menneskerettighedsdomstols fortolkning af denne sidstnævnte bestemmelse i blandt andet dommen af 22. september 2015, Nabil m.fl. mod Ungarn, sag 62116/12, hvorefter frihedsberøvelse af en asylansøger er i strid med førnævnte artikel 5, stk. 1, litra f), såfremt frihedsberøvelsen ikke foretages med henblik på udsendelse?